CELEX: 31973R1487
Language: el
Date: 1973-05-30 00:00:00
Title: Κανονισμός (ΕΟΚ) αριθ. 1487/73 της Επιτροπής της 30ής Μαΐου 1973 περί κατατάξεως εμπορευμάτων στην κλάση 87.06 του κοινού δασμολογίου

Avis juridique important

|

31973R1487

Κανονισμός (ΕΟΚ) αριθ. 1487/73 της Επιτροπής της 30ής Μαΐου 1973 περί κατατάξεως εμπορευμάτων στην κλάση 87.06 του κοινού δασμολογίου  

Επίσημη Εφημερίδα αριθ. L 149 της 06/06/1973 σ. 0015 - 0015 Φινλανδική ειδική έκδοση: Κεφάλαιο 2 τόμος 2 σ. 0006  Ελληνική ειδική έκδοση: Κεφάλαιο 02 τόμος 1 σ. 0202  Σουηδική ειδική έκδοση: Κεφάλαιο 2 τόμος 2 σ. 0006  Ισπανική ειδική έκδοση: Κεφάλαιο 02 τόμος 2 σ. 0026  Πορτογαλική ειδική έκδοση : Κεφάλαιο 02 τόμος 2 σ. 0026 

ΚΑΝΟΝΙΣΜΟΣ (ΕΟΚ) αριθ. 1487/73 ΤΗΣ ΕΠΙΤΡΟΠΗΣ της 30ής Μαΐου 1973 περί κατατάξεως εμπορευμάτων στην κλάση 87.06 του Κοινού ΔασμολογίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), και ιδίως το άρθρο 3,  Εκτιμώντας:  ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του Κοινού Δασμολογίου ως προς την κατάταξη αξόνων μεταδόσεως, σταυρωμάτων αρθρωτών συναρμογών τύπου Cardan και,γενικά, αρμών αρθρώσεως που προορίζονται να εξασφαλίσουν  στα αυτοκίνητα οχήματα, που περιλαμβάνονται στις κλάσεις 87.01 μέχρι και 87.03, την κανονική μετάδοση του κινητηρίου ζεύγους- ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου της 28ης Ιουνίου 1968(2), όπως τροποποιήθηκε τελικά με τον κανονισμό (ΕΟΚ) αριθ. 1354/73 του Συμβουλίου(3) της 15ης Μαΐου 1973, περιλαμβάνει:  - στο τμήμα XVI κεφάλαιο 84 και ειδικότερα στην κλάση 84.63, "τους άξονες μεταδόσεως κινήσεως, στροφάλους και στροφαλοφόρους άξονες, έδρανα και κουζινέτα, οδοντωτούς τροχούς και τροχούς τριβής, διατάξεις μειώσεως, αυξήσεως και μεταβολής της ταχύτητος,  σφονδύλους και τροχαλίες (περιλαμβανομένων και των αυλακωτών τροχαλιών), συμπλέκτες, όργανα συζεύξεως (χιτώνια, ελαστικές συζεύξεις, κλπ.) και αρμούς αρθρώσεως (τύπου Cardan, Oldham, κλπ.)"- - στο τμήμα XVII κεφάλαιο 87 και ειδικότερα στην κλάση 87.06, "τα μέρη, μεμονωμένα τεμάχια και εξαρτήματα των αυτοκινήτων οχημάτων που περιλαμβάνονται στις κλάσεις 87.01 μέχρι και 87.03"- ότι οι προαναφερόμενοι άξονες μεταδόσεως, τα σταυρώματα αρθρωτών συναρμογών τύπου Cardan και οι αρμοί αρθρώσεως παρουσιάζουν τα χαρακτηριστικά εκείνα που τους καθιστούν ικανούς να ανθέξουν στη δύναμη που δημιουργείται από τη μεγάλη περιστροφική ταχύτητα  που προσιδιάζει στα αυτοκίνητα οχήματα- ότι τα είδη αυτά δεν αποτελούν απαραίτητα τεμάχια των κινητήρων που προβλέπονται στη σημείωση 2 ε) του τμήματος XVII του Κοινού Δασμολογίου και, κατά συνέπεια, ότι η κλάση 84.63 δεν δύναται να ληφθεί υπόψη για τη δασμολογική τους κατάταξη- ότι η σημείωση 1 κ) του τμήματος XVI εξαιρεί από αυτό το τμήμα τα είδη του τμήματος XVII- ότι οι εν λόγω άξονες μεταδόσεως, τα σταυρώματα αρθρωτών συναρμογών τύπου Cardan και οι αρμοί αρθρώσεων αποτελούν μέρη και μεμονωμένα τεμάχια των περιλαμβανομένων  στις κλάσεις 87.01 μέχρι και 87.03 αυτοκινήτων οχημάτων, αναφερόμενα στην κλάση 87.06- ότι, κατά συνέπεια, πρέπει να επιλεγεί αυτή η τελευταία κλάση για την κατάταξη των προαναφερομένων ειδών, κατ' εφαρμογήν του γενικού κανόνα αριθ. 1 για την ερμηνεία  της ονοματολογίας του Κοινού Δασμολογίου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι άξονες μεταδόσεως, τα σταυρώματα αρθρωτών συναρμογών και, γενικά, οι αρμοί αρθρώσεως που προορίζονται να εξασφαλίσουν στα αυτοκίνητα οχήματα που περιλαμβάνονται στις κλάσεις 87.01 μέχρι και 87.03 την κανονική μετάδοση του κινητηρίου ζεύγους,  υπάγονται στην κλάση 87.06 του Κοινού Δασμολογίου:  "Μέρη, μεμονωμένα τεμάχια και εξαρτήματα των αυτοκινήτων οχημάτων που περιλαμβάνονται στις κλάσεις 87.01 μέχρι και 87.03."  Άρθρο 2  Ο παρών κανονισμός αρχίζει να ισχύει την όγδοη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 30 Μαΐου 1973.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 14 της 21.1.1969, σ. 1.  (2) ΕΕ αριθ. Ν 172 της 22.7.1968, σ. 1.  (3) ΕΕ αριθ. Ν 141 της 28.5.1973, σ. 23.